
POZMEŇUJÚCE NÁVRHY
Výbor pre občianske slobody, spravodlivosť a vnútorné veci predkladá Výboru pre zahraničné veci a Výboru pre medzinárodný obchod ako gestorským výborom tieto pozmeňujúce návrhy:
<RepeatBlock-Amend><Amend>Pozmeňujúci návrh		<NumAm>1</NumAm>
<DocAmend>Návrh uznesenia</DocAmend>
<Article>Odsek 36</Article>
	

	Návrh uznesenia
	Pozmeňujúci návrh

	36.	[výbor požiadaný o stanovisko];
	36.	víta rozhodnutie vlády Spojeného kráľovstva obnoviť svoj vzťah s EÚ a vyjadruje spokojnosť s tým, že bezpečnosť občanov zostáva v rámci tohto nového prístupu kľúčová; opätovne zdôrazňuje význam pokračujúceho úplného vykonávania existujúcich dohôd medzi Spojeným kráľovstvom a EÚ vrátane Veľkopiatkovej dohody a Windsorského rámca; víta podporu vyplývajúcu zo spoločného vyhlásenia a spoločnej dohody o obnovenom programe spolupráce medzi EÚ a Spojeným kráľovstvom, ktoré Spojené kráľovstvo a Komisia prijali na prvom samite EÚ – Spojené kráľovstvo 19. mája 2025, pokiaľ ide o posilnenú spoluprácu v oblasti presadzovania práva a justičnú spoluprácu v trestných veciach, posilnenú spoluprácu v súvislosti s drogovými rizikami a hrozbami a prehĺbenú spoluprácu v oblasti výziev, ktoré predstavuje neoprávnená migrácia;


</Amend>
<Amend>Pozmeňujúci návrh		<NumAm>2</NumAm>
<DocAmend>Návrh uznesenia</DocAmend>
<Article>Odsek 36 a (nový)</Article>
	

	Návrh uznesenia
	Pozmeňujúci návrh

	
	36a.	víta vzájomný záväzok dodržiavať medzinárodné právo a Európsky dohovor o ľudských právach (EDĽP), ktorý vyjadrili predseda vlády Spojeného kráľovstva a predsedníčka Komisie vo svojom spoločnom vyhlásení z 2. októbra 2024 o posilnení strategickej spolupráce a v spoločnom vyhlásení zo samitu EÚ – Spojené kráľovstvo z 19. mája 2025; pripomína, že všeobecnými podmienkami uplatňovania tretej časti dohody, ako sa stanovuje v článku 524 ods. 1 Dohody o obchode a spolupráci, sú dlhodobé dodržiavanie demokracie, zásad právneho štátu a ochrana základných práv a slobôd jednotlivcov vrátane tých, ktoré sú stanovené vo Všeobecnej deklarácii ľudských práv a v EDĽP, ako aj význam uplatňovania práv a slobôd zaručených v EDĽP na vnútroštátnej úrovni; opätovne zdôrazňuje, že tieto podmienky musia byť v plnej miere zaručené, aby sa mohla uplatňovať a vykonávať Dohoda o obchode a spolupráci;


</Amend>

<Amend>Pozmeňujúci návrh			<NumAm>3</NumAm>
<DocAmend>Návrh uznesenia</DocAmend>
<Article>Odsek 36 b (nový)</Article>
	

	Návrh uznesenia
	Pozmeňujúci návrh

	
	36b.	víta záväzky stanovené v spoločnom vyhlásení a spoločnej dohode užšie spolupracovať v boji proti obchodovaniu s ľuďmi a prevádzačstvu, obchodovaniu s drogami, závažnej a nadnárodnej organizovanej trestnej činnosti a terorizmu a násilnému extrémizmu vrátane ich online rozmeru, a to rýchlejším, účinnejším a hlbším vykonávaním tretej časti Dohody o obchode a spolupráci a tým, že sa jej potenciál plne využije a ďalej rozvinie;


</Amend>

<Amend>Pozmeňujúci návrh		<NumAm>4</NumAm>
<DocAmend>Návrh uznesenia</DocAmend>
<Article>Odsek 36 c (nový)</Article>
	

	Návrh uznesenia
	Pozmeňujúci návrh

	
	36c.	víta záver správy Komisie o vykonávaní za rok 2024, že vykonávanie Dohody o obchode a spolupráci v súvislosti s presadzovaním práva a justičnou spoluprácou fungovalo počas minulého roka hladko;


</Amend>
<Amend>Pozmeňujúci návrh		<NumAm>5</NumAm>
<DocAmend>Návrh uznesenia</DocAmend>
<Article>Odsek 36 d (nový)</Article>
	

	Návrh uznesenia
	Pozmeňujúci návrh

	
	36d.	víta najmä to, že do konca roka 2024 si všetky členské štáty a Spojené kráľovstvo navzájom poskytli prístup do svojich vnútroštátnych databáz DNA na účely automatického nahliadania v súlade s článkom 530 Dohody o obchode a spolupráci; víta skutočnosť, že do konca roka 2024 Spojené kráľovstvo vytvorilo 22 prepojení s členskými štátmi na účely výmeny daktyloskopických údajov a bolo pripravené dokončiť zvyšných päť; víta ambíciu zmluvných strán stanovenú v spoločnej dohode posilniť vzájomnú výmenu údajov o odtlačkoch prstov, DNA a záznamoch v registroch trestov štátnych príslušníkov tretích krajín a preskúmať rozšírenie výmeny údajov na podoby tváre na účely predchádzania trestným činom, ich odhaľovania a vyšetrovania, pričom zdôrazňuje, že existujúce a rozšírené výmeny závisia od zachovania vysokej úrovne ochrany údajov a zabezpečenia toho, aby vyvíjajúci sa právny rámec Spojeného kráľovstva zostal v súlade s požiadavkami EÚ na ochranu údajov;


</Amend>
<Amend>Pozmeňujúci návrh		<NumAm>6</NumAm>
<DocAmend>Návrh uznesenia</DocAmend>
<Article>Odsek 36 e (nový)</Article>
	

	Návrh uznesenia
	Pozmeňujúci návrh

	
	36e.	pripomína vzájomný prínos a potrebu intenzívnej spolupráce v oblasti presadzovania práva a justičnej spolupráce s cieľom riešiť spoločné výzvy v oblastiach, ako sú protiteroristické operácie, pranie špinavých peňazí, prevádzačstvo a obchodovanie s ľuďmi; víta úzku spoluprácu Spojeného kráľovstva s kľúčovými agentúrami EÚ, ako sú Europol, Eurojust a Frontex;


</Amend>
<Amend>Pozmeňujúci návrh		<NumAm>7</NumAm>
<DocAmend>Návrh uznesenia</DocAmend>
<Article>Odsek 36 f (nový)</Article>
	

	Návrh uznesenia
	Pozmeňujúci návrh

	
	36f.	víta skutočnosť, že vláda Spojeného kráľovstva zvýšila prítomnosť Národnej kriminálnej agentúry Spojeného kráľovstva v Europole a že vo všeobecnosti pracuje na užšom vzťahu s Europolom vrátane možnosti výmeny údajov v reálnom čase;


</Amend>
<Amend>Pozmeňujúci návrh		<NumAm>8</NumAm>
<DocAmend>Návrh uznesenia</DocAmend>
<Article>Odsek 36 g (nový)</Article>
	

	Návrh uznesenia
	Pozmeňujúci návrh

	
	36g.	berie na vedomie výročné správy Eurojustu za roky 2023 a 2024 a vyjadruje spokojnosť s účasťou Spojeného kráľovstva na činnosti agentúry a jeho zapojením do jej činnosti, pričom Spojené kráľovstvo je krajinou mimo EÚ, ktorú národné kancelárie agentúry v oboch rokoch najčastejšie požiadali o účasť na nových prípadoch;


</Amend>
<Amend>Pozmeňujúci návrh		<NumAm>9</NumAm>
<DocAmend>Návrh uznesenia</DocAmend>
<Article>Odsek 36 h (nový)</Article>
	

	Návrh uznesenia
	Pozmeňujúci návrh

	
	36h.	víta uzavretie pracovnej dohody medzi agentúrou Frontex a ministerstvom vnútra Spojeného kráľovstva v roku 2024 na základe spoločného záväzku posilniť bezpečnosť a ochranu pri súčasnom dodržiavaní povinností v oblasti základných práv; verí, že touto dohodou sa posilní spolupráca v oblasti riadenia hraníc a bezpečnosti vrátane nasadzovania zamestnancov na plnenie poradenských a koordinačných úloh;


</Amend>
<Amend>Pozmeňujúci návrh		<NumAm>10</NumAm>
<DocAmend>Návrh uznesenia</DocAmend>
<Article>Odsek 36 i (nový)</Article>
	

	Návrh uznesenia
	Pozmeňujúci návrh

	
	36i.	nabáda na užšiu spoluprácu medzi Európskou migračnou sieťou a agentúrami vrátane Agentúry Európskej únie pre azyl a Frontexu s príslušnými orgánmi Spojeného kráľovstva v súlade so záväzkom, ktorý zmluvné strany prijali v spoločnej dohode; nabáda na uzavretie pracovnej dohody o vzájomnej výmene informácií o rizikách a hrozbách drog medzi Agentúrou Európskej únie pre drogy a príslušnými orgánmi Spojeného kráľovstva s cieľom uľahčiť prácu agentúry;


</Amend>
<Amend>Pozmeňujúci návrh		<NumAm>11</NumAm>
<DocAmend>Návrh uznesenia</DocAmend>
<Article>Odsek 36 j (nový)</Article>
	

	Návrh uznesenia
	Pozmeňujúci návrh

	
	36j.	berie na vedomie spoločné výzvy, ktorým Spojené kráľovstvo a EÚ čelia v súvislosti s nelegálnou migráciou; vyjadruje silnú podporu užšej spolupráci zmluvných strán na multilaterálnych fórach a procesoch boja proti prevádzačstvu a obchodovaniu s ľuďmi, na výmene operačných informácií o návratoch do tretích krajín a na skúmaní mechanizmov odrádzania v súlade s vnútroštátnym právom, právom EÚ a medzinárodným právom, pričom zachovávajú svoj záväzok zaručiť medzinárodnú ochranu tým, ktorí ju potrebujú;


</Amend>
<Amend>Pozmeňujúci návrh		<NumAm>12</NumAm>
<DocAmend>Návrh uznesenia</DocAmend>
<Article>Odsek 36 k (nový)</Article>
	

	Návrh uznesenia
	Pozmeňujúci návrh

	
	36k.	konštatuje, že v novom zákone o bezpečnosti hraníc, azyle a prisťahovalectve, ktorý bol predložený v parlamente Spojeného kráľovstva 30. januára 2025, sa stanovuje možnosť uzavrieť dohody s krajinami G7 a kľúčovými európskymi partnermi s cieľom bojovať proti prevádzačstvu; víta želanie Spojeného kráľovstva užšie spolupracovať s jednotlivými členskými štátmi vrátane Francúzska a skupiny Calais na boji proti prevádzačstvu a obchodovaniu s ľuďmi a všeobecnejšie na posilnení bezpečnosti hraníc vrátane hraničného dozoru;


</Amend>
<Amend>Pozmeňujúci návrh		<NumAm>13</NumAm>
<DocAmend>Návrh uznesenia</DocAmend>
<Article>Odsek 36 l (nový)</Article>
	

	Návrh uznesenia
	Pozmeňujúci návrh

	
	36l.	pripomína, že systém vydávania osôb medzi členskými štátmi a Spojeným kráľovstvom, ako sa stanovuje v hlave VII tretej časti Dohody o obchode a spolupráci, sa líši od systému ustanoveného v rámcovom rozhodnutí Rady o európskom zatykači1a; pripomína, že Súdny dvor vo svojom nedávnom rozsudku1b rozhodol, že vykonávajúci súdny orgán musí uskutočniť nezávislé preskúmanie rizika porušenia Charty základných práv Európskej únie, ktoré údajne hrozí dotknutej osobe, ak bude vydaná do Spojeného kráľovstva;

	
	__________________

	
	1a Rámcové rozhodnutie Rady 2002/584/SVV z 13. júna 2022 o európskom zatykači a postupoch odovzdávania osôb medzi členskými štátmi (Ú. v. ES L 190, 18.7.2002, s. 1, ELI: http://data.europa.eu/eli/dec_framw/2002/584/oj).

	
	1b Rozsudok Súdneho dvora z 29. júla 2024, vec C-202/24, Alchaster, ECLI:EU:C:2024:649.


</Amend>
<Amend>Pozmeňujúci návrh		<NumAm>14</NumAm>
<DocAmend>Návrh uznesenia</DocAmend>
<Article>Odsek 36 m (nový)</Article>
	

	Návrh uznesenia
	Pozmeňujúci návrh

	
	36m.‏	pripomína, že tretia časť Dohody o obchode a spolupráci umožňuje rozšírené toky údajov medzi EÚ a Spojeným kráľovstvom, ako je výmena údajov o DNA, údajov zo záznamov o cestujúcich a informácií z registra trestov; zdôrazňuje preto, že je mimoriadne dôležité, aby Spojené kráľovstvo zabezpečilo takú úroveň ochrany, ktorá je v zásade rovnocenná s úrovňou poskytovanou EÚ, aby sa zabránilo tomu, že pri zdieľaní údajov so Spojeným kráľovstvom dôjde k ohrozeniu noriem EÚ, a tým aj k ohrozeniu základných práv občanov EÚ;


</Amend>
<Amend>Pozmeňujúci návrh		<NumAm>15</NumAm>
<DocAmend>Návrh uznesenia</DocAmend>
<Article>Odsek 36 n (nový)</Article>
	

	Návrh uznesenia
	Pozmeňujúci návrh

	
	36n.	berie na vedomie prebiehajúcu reformu rámca Spojeného kráľovstva pre ochranu údajov, a to prostredníctvom návrhu zákona o údajoch (používanie a prístup), ktorým sa zavádza celý rad podstatných zmien existujúcich ustanovení všeobecného nariadenia Spojeného kráľovstva o ochrane údajov; zdôrazňuje, že je dôležité zabezpečiť, aby táto reforma neviedla k oslabeniu ochrany jednotlivcov, ktorých osobné údaje sa spracúvajú v Spojenom kráľovstve, najmä ak údaje pochádzajú z EÚ; konštatuje, že Komisia navrhla prijať predĺženie dvoch rozhodnutí o primeranosti so Spojeným kráľovstvom z roku 2021 o šesť mesiacov; konštatuje, že toto predĺženie by zaručilo voľný tok údajov so Spojeným kráľovstvom do 27. decembra 2025, čo by poskytlo čas na dokončenie legislatívneho procesu v Spojenom kráľovstve týkajúceho sa návrhu zákona o údajoch (používanie a prístup) predloženého v parlamente Spojeného kráľovstva 23. októbra 2024, a Komisii na to, aby posúdila prijaté právne predpisy a rozhodla o ich primeranosti;


</Amend>
<Amend>Pozmeňujúci návrh		<NumAm>16</NumAm>
<DocAmend>Návrh uznesenia</DocAmend>
<Article>Odsek 36 o (nový)</Article>
	

	Návrh uznesenia
	Pozmeňujúci návrh

	
	36o.	v tejto súvislosti zdôrazňuje, že pokračovanie rozhodnutí o primeranosti medzi EÚ a Spojeným kráľovstvom je nevyhnutné na ochranu cezhraničných tokov údajov a zabezpečenie toho, aby sa v rámci Dohody o obchode a spolupráci naďalej dodržiavali základné práva občanov EÚ; konštatuje, že obnovenie týchto rozhodnutí bude vo veľkej miere závisieť od konečného obsahu a vykonávania nového právneho rámca Spojeného kráľovstva;


</Amend>
<Amend>Pozmeňujúci návrh		<NumAm>17</NumAm>
<DocAmend>Návrh uznesenia</DocAmend>
<Article>Odsek 36 p (nový)</Article>
	

	Návrh uznesenia
	Pozmeňujúci návrh

	
	36p.	berie na vedomie stanovisko Európskeho výboru pre ochranu údajov (EDPB) 06/2025, v ktorom sa podporuje technické a časovo obmedzené predĺženie rozhodnutí Spojeného kráľovstva o primeranosti do 27. decembra 2025, a to výlučne s cieľom poskytnúť Komisii čas na posúdenie dôsledkov reformy po jej prijatí; pripomína, že Komisia je povinná monitorovať všetok relevantný vývoj v Spojenom kráľovstve počas tohto obdobia a zabezpečiť, aby každé budúce rozhodnutie o primeranosti vychádzalo z komplexného a aktuálneho hodnotenia rámca ochrany údajov Spojeného kráľovstva;


</Amend>
<Amend>Pozmeňujúci návrh		<NumAm>18</NumAm>
<DocAmend>Návrh uznesenia</DocAmend>
<Article>Odsek 36 q (nový)</Article>
	

	Návrh uznesenia
	Pozmeňujúci návrh

	
	36q.	zdôrazňuje hodnotu pokračujúceho dialógu medzi EÚ a Spojeným kráľovstvom o riadení umelej inteligencie (AI) s cieľom podporiť spoločné zásady a zabrániť regulačnej fragmentácii; vyzýva Komisiu a vládu Spojeného kráľovstva, aby preskúmali možnosti štruktúrovanej spolupráce v oblasti umelej inteligencie a účasti na stanovovaní noriem a aby preskúmali mechanizmy vzájomného uznávania posudzovania zhody;


</Amend>
<Amend>Pozmeňujúci návrh		<NumAm>19</NumAm>
<DocAmend>Návrh uznesenia</DocAmend>
<Article>Odsek 36 r (nový)</Article>
	

	Návrh uznesenia
	Pozmeňujúci návrh

	
	36r.	vyjadruje poľutovanie nad tým, že neexistuje osobitný záväzok týkajúci sa spolupráce v oblasti AI v rámci spoločnej dohody o obnovenom programe pre vzťahy medzi EÚ a Spojeným kráľovstvom, a to napriek strategickému významu podpory nadnárodného zosúladenia v oblasti dôveryhodného rozvoja umelej inteligencie, a pripomína, že článok 39 nariadenia (EÚ) 2024/1689 (akt o umelej inteligencii)1a umožňuje uznávanie orgánov posudzovania zhody usadených v tretích krajinách za osobitných podmienok a na základe dohody medzi EÚ a dotknutou treťou krajinou;
______________
1a Nariadenie Európskeho parlamentu a Rady (EÚ) 2024/1689 z 13. júna 2024, ktorým sa stanovujú harmonizované pravidlá v oblasti umelej inteligencie a ktorým sa menia nariadenia (ES) č. 300/2008, (EÚ) č. 167/2013, (EÚ) č. 168/2013, (EÚ) 2018/858, (EÚ) 2018/1139 a (EÚ) 2019/2144 a smernice 2014/90/EÚ, (EÚ) 2016/797 a (EÚ) 2020/1828 (akt o umelej inteligencii) (Ú. v. EÚ L, 2024/1689, 12.7.2024, ELI: http://data.europa.eu/eli/reg/2024/1689/oj).


</Amend>
<Amend>Pozmeňujúci návrh		<NumAm>20</NumAm>
<DocAmend>Návrh uznesenia</DocAmend>
<Article>Odsek 36 s (nový)</Article>
	

	Návrh uznesenia
	Pozmeňujúci návrh

	
	36s.	konštatuje, že článkami 103 – 107 a článkom 109 aktu o umelej inteligencii sa menia existujúce právne predpisy EÚ o výrobkoch, ktoré sa uplatňujú v Severnom Írsku podľa prílohy 2 k Windsorskému rámcu; berie na vedomie návrh Komisie z 24. marca 2025 zahrnúť určité ustanovenia aktu o umelej inteligencii do prílohy 2 k Windsorskému rámcu s cieľom zabezpečiť konzistentnosť regulácie tovaru a súvisiacich služieb v Severnom Írsku; uznáva, že väčšie zosúladenie právnych predpisov v oblastiach, ako je bezpečnosť výrobkov a dohľad nad trhom, môže pomôcť podporiť právnu zrozumiteľnosť a kontinuitu trhu; nabáda na pokračovanie dialógu medzi EÚ a Spojeným kráľovstvom v rámci spoločného výboru s cieľom určiť vzájomne prijateľné prístupy, ktoré dodržiavajú vysoké normy ochrany spotrebiteľa a regulačnú súdržnosť;


</Amend>
<Amend>Pozmeňujúci návrh		<NumAm>21</NumAm>
<DocAmend>Návrh uznesenia</DocAmend>
<Article>Odsek 36 t (nový)</Article>
	

	Návrh uznesenia
	Pozmeňujúci návrh

	
	36t.	pripomína potrebu plne rešpektovať všetky časti Veľkopiatkovej dohody, ako sa uvádza v dohode o vystúpení; pripomína záväzný záväzok Spojeného kráľovstva podľa článku 2 Windsorského rámca zabezpečiť, aby sa neobmedzovali práva, záruky a rovnosť príležitostí, ako sa stanovuje vo Veľkopiatkovej dohode; zdôrazňuje, že účinná ochrana týchto práv je nevyhnutná aj na zachovanie dôvery a spolupráce v rámci Dohody o obchode a spolupráci, najmä v oblastiach, ako je presadzovanie práva, pracovné práva a prístup k spravodlivosti; vyzýva Komisiu, aby naďalej monitorovala dodržiavanie tejto povinnosti a spolupracovala s príslušnými orgánmi Spojeného kráľovstva v prípadoch, keď sa objavia riziká regresie práv; pripomína, že akékoľvek zmeny šiestich smerníc EÚ o rovnosti uvedených v prílohe 1 k dohode medzi EÚ a Spojeným kráľovstvom o vystúpení sa musia zohľadniť v severoírskom práve, aby sa zabezpečilo, že nedôjde k oslabeniu práv; vyzýva na ďalšie úsilie o posilnenie demokratického zastúpenia občanov EÚ žijúcich v Severnom Írsku na základe princípu ius soli;


</Amend>
<Amend>Pozmeňujúci návrh		<NumAm>22</NumAm>
<DocAmend>Návrh uznesenia</DocAmend>
<Article>Odsek 36 u (nový)</Article>
	

	Návrh uznesenia
	Pozmeňujúci návrh

	
	36u.	vyzýva Spojené kráľovstvo a členské štáty EÚ, aby zabezpečili, že práva občanov zostanú kľúčovou spoločnou prioritou vo vzťahoch medzi EÚ a Spojeným kráľovstvom, a zaručili, aby všetci občania EÚ a Spojeného kráľovstva, na ktorých sa dohoda o vystúpení vzťahuje, mohli v plnej miere využívať svoje práva; s uspokojením berie na vedomie obnovenie spoločného záväzku EÚ a Spojeného kráľovstva k úplnému, včasnému a vernému vykonávaniu všetkých častí dohody o vystúpení; víta legislatívny krok vlády Spojeného kráľovstva týkajúci sa právnej zrozumiteľnosti pre občanov EÚ s predbežným statusom usadenej osoby v rámci pobytovej schémy pre občanov EÚ a verí, že pre občanov zabezpečí hladký prechod z dočasného na trvalý pobyt v priebehu nasledujúcich dvoch rokov; poukazuje na to, že nezávislý monitorovací orgán pre dohody o právach občanov identifikoval výmenu údajov medzi EÚ a Spojeným kráľovstvom ako oblasť, ktorá môže spôsobiť oneskorenia v žiadostiach v rámci pobytovej schémy pre občanov EÚ v prípadoch, keď členské štáty majú informácie relevantné pre žiadosť; vyzýva preto Komisiu a orgány členských štátov, aby zvýšili schopnosť reagovať na žiadosti a zaručili lepšiu výmenu informácií medzi Spojeným kráľovstvom a krajinami EÚ, krajinami Európskeho hospodárskeho priestoru a krajinami Európskeho združenia voľného obchodu s cieľom zabrániť oneskoreniam a zabezpečiť hladký proces podávania žiadostí pre občanov;


</Amend>
<Amend>Pozmeňujúci návrh		<NumAm>23</NumAm>
<DocAmend>Návrh uznesenia</DocAmend>
<Article>Odsek 36 v (nový)</Article>
	

	Návrh uznesenia
	Pozmeňujúci návrh

	
	36v.	víta spoločný záväzok vyjadrený v spoločnej dohode, pokiaľ ide o vytvorenie systému skúseností pre mladých ľudí; domnieva sa, že zmluvné strany by mali byť ambiciózne pri vypracúvaní podrobností o systéme, pokiaľ ide o rozsah, dĺžku pobytu a príslušné činnosti; v tejto súvislosti dôrazne nabáda Spojené kráľovstvo, aby preukázalo otvorenosť voči návrhom, ktoré v tejto oblasti predložila Komisia v roku 2024; je pevne presvedčený, že dohoda o mobilite mládeže musí byť nevyhnutnou zložkou akejkoľvek budúcej revízie Dohody o obchode a spolupráci;


</Amend>
<Amend>Pozmeňujúci návrh		<NumAm>24</NumAm>
<DocAmend>Návrh uznesenia</DocAmend>
<Article>Odsek 36 w (nový)</Article>
	

	Návrh uznesenia
	Pozmeňujúci návrh

	
	36w.	domnieva sa, že takýto systém má značný potenciál inšpirovať novú generáciu mladých Európanov a Britov, a to podporou legálnych medziľudských výmen založených na spoločných demokratických hodnotách, kultúrnom porozumení a vzájomnej dôvere, a že by mohol položiť základy dlhodobej spolupráce, sociálnej súdržnosti a silnejších nadnárodných sietí medzi mládežou; ďalej nabáda obe strany, aby zvážili uľahčenie mobility medzi Spojeným kráľovstvom a EÚ aj nad rámec navrhovaného systému skúseností pre mladých ľudí;


</Amend>
<Amend>Pozmeňujúci návrh		<NumAm>25</NumAm>
<DocAmend>Návrh uznesenia</DocAmend>
<Article>Odsek 36 x (nový)</Article>
	

	Návrh uznesenia
	Pozmeňujúci návrh

	
	36x.	zdôrazňuje potenciálny vzájomný prínos posilnených recipročných krátkodobých dohôd o mobilite podnikov; súhlasí s Komisiou, že systém garantov Spojeného kráľovstva na udeľovanie pracovných víz poskytovateľom služieb z EÚ je príliš ťažkopádny a zaťažujúci tak pre zamestnávateľov zo Spojeného kráľovstva, ako aj pre príjemcov víz z EÚ, a vyzýva Spojené kráľovstvo, aby vyňalo poskytovateľov služieb, na ktorých sa vzťahuje Dohoda o obchode a spolupráci, zo systému garantov; vyzýva Spojené kráľovstvo, aby naďalej prijímalo všetky opatrenia potrebné na boj proti diskriminácii občanov EÚ žijúcich v Spojenom kráľovstve;



</Amend>
</RepeatBlock-Amend>






PRÍLOHA: VYHLÁSENIE O POSKYTNUTÝCH INFORMÁCIÁCH
V súlade s článkom 8 prílohy I k rokovaciemu poriadku spravodajca výboru požiadaného o stanovisko vyhlasuje, že do svojho stanoviska zahrnul informácie k záležitostiam týkajúcim sa predmetu spisu, ktoré mu počas prípravy stanoviska až do jeho prijatia vo výbore poskytli títo zástupcovia záujmových skupín, na ktorých sa vzťahuje Medziinštitucionálna dohoda o povinnom registri transparentnosti[footnoteRef:1]1, alebo títo zástupcovia verejných orgánov tretích krajín vrátane ich diplomatických misií a veľvyslanectiev: [1:  Medziinštitucionálna dohoda z 20. mája 2021 medzi Európskym parlamentom, Radou Európskej únie a Európskou komisiou o povinnom registri transparentnosti (Ú. v. EÚ L 207, 11.6.2021, s. 1, ELI: http://data.europa.eu/eli/agree_interinstit/2021/611/oj).] 


	1. Zástupcovia záujmových skupín, na ktorých sa vzťahuje Medziinštitucionálna dohoda o povinnom registri transparentnosti

	

	

	

	2. Zástupcovia verejných orgánov tretích krajín vrátane ich diplomatických misií a veľvyslanectiev

	misia Spojeného kráľovstva pri Európskej únii

	

	



Vypracovanie uvedeného zoznamu je vo výlučnej zodpovednosti spravodajcu výboru požiadaného o stanovisko.

[bookmark: _GoBack]Ak sú v zozname uvedené mená, funkcie alebo mená a funkcie fyzických osôb, spravodajca výboru požiadaného o stanovisko vyhlasuje, že predložil dotknutým fyzickým osobám oznámenie Európskeho parlamentu o ochrane údajov č. 484 (https://www.europarl.europa.eu/data-protect/index.do), v ktorom sa stanovujú podmienky spracúvania ich osobných údajov a práva súvisiace s týmto spracúvaním.

